Den nasjonale forsvarskommisjon

Den nasjonale forsvarskommisjon i Nord-Korea (chosŏn'gŭl: , hanja: , romanisering: Chosŏn minjujuŭi inmin konghwaguk kukpang wiwŏnhoe, revidert romanisering: Joseon minjujuui inmin gonghwaguk gukbang wiwonhoe) er et statlig militærråd i Nord-Korea, og spiller ved siden av regjeringen den dominerende rolle i utøvelsen av landets politikk. Med konstitusjonen av 1998 er kommisjonen det høyeste militære organet i Nord-Korea, og rådets leder i realiteten den ledende politiske skikkelse i landet.

Kommisjonen ble opprettet i 1972, og president Kim Il-sung var dens selvskrevne formann frem til 1992. Kim Jong-il, som hadde blitt øverstkommanderende for Den koreanske folkearmé i 1991, overtok som formann i kommisjonen i 1993. I 1998 ble kommisjonen opphøyet til landets viktigste militære organ. Etter Kim Jong-ils død i desember 2011 ble lederposisjonen overført til hans sønn, Kim Jong-un, som tok tittelen «førsteformann». Våren 2012 ble Kim Jong-il erklært «evig formann» i kommisjonen og «evig generalsekretær» i Koreas arbeiderparti.

I Kina finnes et lignende råd, Den sentrale militærkommisjon.

Referanser

 
Nordkoreansk politikk
Nord-Koreas forsvar
Etableringer i 1993